Stratfotografio

Stratfotografio (de la angla: street photography) estas fotografia ĝenro kies temo estas la homo en sia vivmedio. Ĝi estas farata pro arto aŭ enketado kiu prezentas senpere okazajn renkontojn kaj hazardajn okazaĵojn ene de publikaj lokoj. Kvankam stratfotografoj kutime prenas bildojn rekte de homoj en publikaj lokoj kiel ekzemple stratoj, parkoj kaj metro-stacioj sen ke tiuj estas konsciaj pri tio, stratofotografiaĵo povus malhavi personojn kaj eĉ eblus ke ĝi estas objekto aŭ medio kie la bildo projektas decideme homan karakteron en faksimilo aŭ estetiko. Stratofotografio ankaŭ ne bezonas la ekziston de iu strato aŭ eĉ urba medio.   

Ĝi estas artema formo kiu celas prezenti fotojn en natura anstataŭ 'poza" pozicio. Stratofotografio, tamen, restas malfacile difinebla varo, ĉar ĝi estas ĉe la vojkruciĝo de dokumenta fotografio, turisma momentfoto kaj la fotoĵurnalismo direktitaj al 'faits divers' (senrubrikaj novaĵoj).Street Photography: From Atget to Cartier-Bresson: Introduction Stratofotografio estas parenca al dokumentfilmo kaj ĵurnalista fotografio, kun tiu diferenco, ke ne la enhavo sed la arto de la foto ĉefas. Stratfotisto ne laboras laŭ mendo kaj ĉasas por fari unikan foton prenita intuicie sur la ĝusta decida momento : "le moment décisif" de Henri Cartier-Bresson. La ĉefa celo estas esprimi subjektivan impreson de sperto en la ĉiutaga urba vivo.

 Rajtoj kaj privateco 
eta|Girltalk en la metroo – Se personoj estas rekoneblaj sur la foto, tiam la bildigitaj homoj povas en iaj okazoj, oponi sin al publikigo de ilia portreto.
eta|La stratfotisto povas ĉiam foti siluetojn. Tiel neniu rekoneblas en la bildo.
eta|Viktor Pinchuk «Al Ĉiu Sia Propra» (Sao Paulo, 2015)
En multaj landoj, ekzistas leĝoj kiuj regas la privatecon por protekti homojn. Pro tio fari foton de iu sen permeso povas esti punebla, eĉ se tio okazas en publikaj spacoj kaj lokoj. Al tiuj kiuj volas ekzerci tiun ĉi specon de fotografio utilas informi sin pri la bildorajto.

La franco Henri Cartier-Bresson (1908-2004) estas konsiderita la patro de moderna stratofotografio.Batdorff, Street Photography: History of Street Photography, 1900’s (kindle loc. 108) Alia konata stratfotografisto estas la rumana Mihaela Noroc, konata pro sia libro The Atlas of Beauty (La Atlaso de Beleco)(nl) 'Atlas der schoonheid': de mooiste vrouwen ter wereld, Msn Lifestyle, fotaro trafoliumebla en kiu ŝi portretas bilde kaj rakonte 500 virinojn el pli ol 50 landoj(en) The Atlas of Beauty, fotoj kaj klarigoj sur la oficiala retejo de Mihaela Noroc.

 Famaj fotistoj 
 Eugène Atget
 Henri Cartier-Bresson
 Alfred Eisenstaedt (plej konata por la fama kiso ĉe Novjorka placo Times je la tago de la Venko super Japanio)
 Walker Evans
 Lee Friedlander
 Vivian Maier
 Paul Martin
 Joel Meyerowitz
 Garry Winogrand

 Kameraoj 
La plej ideala aparato kiun multaj stratofotistoj preferas pro facila kaj rapida uzo estas la cifereca kamerao en poŝformato, tamen prefere kun aldonaj eblecoj por dise elekti la diafgragmon kaj la eksponperiodo.

 Vidu ankaŭ 
 Privateco
 Paparaco

 Referencoj 

 Duarangaj fontoj 
 (nl) Freeman, Michael, Digitale straatfotografie, Librero, 2014
 (en) Batdorff, John, Street Photography, a guide to finding and capturing authentic portraits and streetscapes, Amazon Digital Services, Inc. 2013
 (en) Leuthard, Thomas, Going Candid (e-book, 2011)
 (en) Scot, Clive, Street Photography: From Atget to Cartier-Bresson. Londen: I. B. Tauris, 2007
 (en) Sweet, Michael Ernest, The Street Photography Bible, 2014

 Triarangaj fontoj 
 (en) Encyclopædia Britannica Premium online: Street photography

 Eksteraj ligiloj 

 Retaj fontoj 
 (en) Street photography, an ebook by Alex Coghe
 (en) Anton Kawasaki: Street photography on your smartphone
 (en) Oxford Art Online: Street Photography
 (en) Ultimate beginners guide for street photography
 (en) Brief history of street photography
 (en) Pioneers of photography: Henry Cartier Bresson 
 (en) Street Photography Manifesto 
 (en) Manual exposure technique for street photography
 (en) A Cowards Guide to Street Photography
 (en) The Ultimate Guide to Zone Focusing for Candid Street Photography

 Senpage elŝuteblaj bitlibroj pri stratofotografio 
 (en) Dan Cristea: Pioneers of Photography – Henri Cartier-Bresson 
 (en) Eric Kim: 31 Days to Overcome Your Fear of Shooting Street Photography
 (en) Thomas Leuthard: Going Candid – An unorthodox approach to Street Photography
 (en) Thomas Leuthard: Street faces
 (en) Chris Weeks: Street Photography For The Purist – Why we shoot and how

Kategorio:Fotado